CELEX: 32009D0368
Language: el
Date: 2009-05-04 00:00:00
Title: 2009/368/ΕΚ: Απόφαση της Επιτροπής, της 4ης Μαΐου 2009 , σχετικά με τον καθορισμό, για την περίοδο εμπορίας 2009/2010, των ποσών της ενίσχυσης διαφοροποίησης και της πρόσθετης ενίσχυσης διαφοροποίησης, τα οποία πρόκειται να χορηγηθούν στο πλαίσιο του προσωρινού καθεστώτος αναδιάρθρωσης του κλάδου της ζάχαρης στην Κοινότητα [κοινοποιηθείσα υπό τον αριθμό Ε(2009) 3158]

5.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 111/50
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 4ης Μαΐου 2009
   σχετικά με τον καθορισμό, για την περίοδο εμπορίας 2009/2010, των ποσών της ενίσχυσης διαφοροποίησης και της πρόσθετης ενίσχυσης διαφοροποίησης, τα οποία πρόκειται να χορηγηθούν στο πλαίσιο του προσωρινού καθεστώτος αναδιάρθρωσης του κλάδου της ζάχαρης στην Κοινότητα
   [κοινοποιηθείσα υπό τον αριθμό Ε(2009) 3158]
   (Το κείμενο στην ισπανική γλώσσα είναι το μόνο αυθεντικό)
   (2009/368/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 320/2006 του Συμβουλίου, της 20ής Φεβρουαρίου 2006, για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα, και τροποποιώντας τον κανονισμό (ΕΚ) αριθ. 1290/2005 για τη χρηματοδότηση της κοινής γεωργικής πολιτικής (1),
   τον κανονισμό (ΕΚ) αριθ. 968/2006 της Επιτροπής, της 27ης Ιουνίου 2006, σχετικά με τον καθορισμό των λεπτομερών κανόνων εφαρμογής του κανονισμού (ΕΚ) αριθ. 320/2006 του Συμβουλίου για τη θέσπιση προσωρινού καθεστώτος αναδιάρθρωσης του κλάδου της ζάχαρης στην Κοινότητα (2), και ιδίως το άρθρο 13 παράγραφος 1,
   Εκτιμώντας τα ακόλουθα:
   
               (1)
            
            
               Η Επιτροπή οφείλει να καθορίσει τα ποσά που χορηγούνται σε κάθε κράτος μέλος το οποίο αφορά η ενίσχυση διαφοροποίησης που προβλέπεται στο άρθρο 6 του κανονισμού (ΕΚ) αριθ. 320/2006 και η πρόσθετη ενίσχυση διαφοροποίησης που προβλέπεται στο άρθρο 7 του εν λόγω κανονισμού.
            
         
               (2)
            
            
               Τα ποσά της ενίσχυσης διαφοροποίησης και της πρόσθετης ενίσχυσης διαφοροποίησης υπολογίζονται βάσει των τόνων της ποσόστωσης ζάχαρης την οποία αποποιήθηκε το οικείο κράτος μέλος κατά την περίοδο εμπορίας 2009/2010, όπως προβλέπεται στο άρθρο 13 παράγραφος 2 του κανονισμού (ΕΚ) αριθ. 968/2006,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ποσά για κάθε κράτος μέλος το οποίο αφορά η ενίσχυση διαφοροποίησης και η πρόσθετη ενίσχυση διαφοροποίησης που προβλέπονται στα άρθρα 6 και 7 του κανονισμού (ΕΚ) αριθ. 320/2006 αντιστοίχως, όπως έχουν καθοριστεί βάσει των ποσοστώσεων που αποτέλεσαν το αντικείμενο αποποίησης κατά την περίοδο εμπορίας 2009/2010, εκτίθενται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στο Βασίλειο της Ισπανίας.
   
      Βρυξέλλες, 4 Μαΐου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 58 της 28.2.2006, σ. 42.
   
      (2)  ΕΕ L 176 της 30.6.2006, σ. 32.
   
      ΠΑΡΑΡΤΗΜΑ
      
         Ποσά, ανά κράτος μέλος, της ενίσχυσης διαφοροποίησης και της πρόσθετης ενίσχυσης διαφοροποίησης για την περίοδο εμπορίας 2009/2010
      
      
                  (EUR)
               
            
                  Κράτος μέλος
               
               
                  Ενίσχυση διαφοροποίησης
               
               
                  Πρόσθετη ενίσχυση διαφοροποίησης
               
            
                  Ισπανία
               
               
                  10 304 268,00
               
               
                  23 197 020,93